
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
20 ΜΑΡΤΙΟΥ 1990 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


απαλλοτριώσεων», σε συνδυασμό με τις διατάξεις του Β. Δ/τος139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινών απαλλοτριώσεων». 


Αναγκαστική απαλλοτρίωση ακινήτων για τη διαπλάτυνση της 
Νέας Εθνικής οδού Αθηνών - Λαμίας στο τμήμα Σχηματάρι - 
Ανισόπεδο κόμβο Ριτσώνας και για την κατασκευή των παρα¬ 
πλεύρων και βοηθητικών οδών (δΕΚνίΟΕ ΚΟΑϋδ) στο υπόψη 

τμήμα.. 

Καθορισμός χερσαίας ζώνης στον οικισμό ΗΛΙΩΝ Λ. ΑΙΔΗ¬ 
ΨΟΥ...... 

Ανάκληση απόφασης κήρυξης έκτασης 11,41819 στρεμμ. ως ανα¬ 
δασωτέας στη θέση «Εικονοστάσι» Κοινότητας Μονεμβασίας Ν. 
Λακωνίας. 

ΑΝΑΚΟΙΝΩΣΕΙΣ 

Γνωστοποίηση παρακατάθεσης αποζημίωσης για την απαλλοτρί¬ 


ωση έκτασης στη Νήσο Λήμνο Νομού Λέσβου. 4 

Ειδοποίηση για παρακατάθεση αποζημίωσης από αναγκαστική 
απαλλοτρίωση ακινήτων στη Σικυώνα, Ν. Κορινθίας, για λόγους 

αρχαιολογικούς.. 5 

Παρακατάθεση αποζημίωσης για ακίνητα που έχουν απαλλοτριωθεί 
με την κοινή απόφαση των Υπουργών Οικονομικών και ΠΕ.- 
ΧΩ.ΔΕ. Π. 5639/2212/7.10.85 (ΦΕΚ 672/7.11.1985 τ. 

Δ',) για τη διάνοιξη της Εθνικής οδού Αθήνας - Λαμίας στο 


τμήμα Ασωπός - Διόδια, από τον ανισόπεδο κόμβο Οινοφύτων 
(χ.θ. 51+473) μέχρι τον ανισόπεδο κόμβο Οινόης (χ.θ. 


57+680). 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1014494/1117/0010 (1) 


Αναγκαστική απαλλοτρίωση ακινήτων για τη διαπλάτυνση της Νέας 
Εθνικής οδού Αθηνών - Λαμίας στο τμήμα Σχηματάρι - Ανισόπεδο 
κόμβο Ριτσώνας και για την κατασκευή των παραπλεύρων και βοη¬ 
θητικών οδών (δΕΚνίΟΕ ΚΟΑϋδ) στο υπόψη τμήμα. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ & 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τός 797/1971 «περί αναγκαστικών 


2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ.», όπως 

1 συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979, για την εκτέλεση των 

2 οποίων εκδόθηκε το Π.Δ. 929/1979. 

4. Την αριθ. Δ.12/32501/Φ.Ε.Ν.1/12.7.1989 απόφαση του 
Υπουργού Περιβάλλοντος Χωροταξίας και Δημοσίων Έργων (ΦΕΚ 

3 471/31.7.1989) «περί εφαρμογής άρθρου 1 του Ν. 653/1977 «περί 
υποχρεώσεως των παρόδιων ιδιοκτητών για την διάνοιξιν Εθνικών 
οδών», αποφασίζουμε: 

Κηρύσσουμε την (αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διαπλάτυνση της νέας Εθνικής οδού 
Αθηνών Λαμίας στο τμήμα Σχηματάρι - Ανισόπεδο κόμβο Ριτσώνας 
και για την κατασκευή των παραπλεύρων και βοηθητικών οδών (δΕΚ- 
νΐΟΕ ΚΟΑϋδ) στο υπόψη τμήμα έκτασης 413.235 Μ 2 που φαίνεται 
στα με κλίμακα 1:1000 και 1:500, από 24.5.89, δύο κτηματολογικά 
διαγράμματα του μηχανικού Α. Παπαδιού και στους αντίστοιχους κτη- 
ματολογικούς πίνακες, τα οποία έχουν θεωρηθεί από το Διευθυντή Το- 
πογρ/σεων και Απαλλοτριώσεων (Δ12) του Υπουργείου Περιβάλλο¬ 
ντος Χωροταξίας και Δημ. Έργων Κ. Δεσύπρη στις 24.5.1989. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 

1) Γαρουφαλιά Τιαλαπάτη, 2) Σταύρος Μπεζιάνης κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για έργα Δημο¬ 
σίων Επενδύσεων αρμοδιότητας Υπουργείου Δημοσίων Έργων (ΣΑΕ 
αριθ. έργου 8471030) και β) των παρόδιων ιδιοκτητών που ωφελού¬ 
νται με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΓΙΕΡΙΒ/ΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΓΕΩΡΓΙΟΣ ΑΓΑΠΗΤΟΣ Κ. I. ΛΙΑΣΚΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1577/Φ.Χ.Ζ. (2) 

Καθορισμός χερσαίας ζώνης στον οικισμό ΗΛΙΩΝ Λ. ΑΙΔΗΨΟΥ. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των Α.Ν. 4.19 και 65/1967 με τις οποίες καταρ- 
γούνται τα Συμβούλια και οι Επιτροπές γνωμοδοτικής αρμοδιότητας 
κ.λπ. μεταξύ των οποίων και οι προβλεπόμενες από το άρθρο 17 πα- 
ράγρ. 1 και 3 του Α.Ν. 2344/1940 Επιτροπές καθορισμού χερσαίων 
ζωνών. 

2. Τον Α.Ν. 2344/1940 «περί αιγιαλού και παραλίας». 

3. Τον Α.Ν. 1540/1938 όπως τροποποιήθηκε με τον Α.Ν. 263/ 
1968. 

4. Το Ν.Δ. 3620/1956 περί τροποποιήσεως και συμπληρώσεως 
των διατάξεων περί διοικητικής αποκεντρώσεως. 

5. Το Π.Δ. 649/1977 περί μεταφοράς στο Υπουργείο Δημοσίων 
Έργων των αρμοδιοτήτων του Υπουργείου Εμπορικής Ναυτιλίας περί 
εκτελέσεως έργων στα λιμάνια γενικά και μεταφοράς στο Υπουργείο 
Εμπορικής Ναυτιλίας και αρμοδιοτήτων του Υπουργείου Δημοσίων 
Έργων περί εποπτείας οργάνωσης και λειτουργίας των Λιμενικών Τα¬ 
μείων. 

Το άρθρο 1 του από 23.11.56 Π. Δ/τος «περί επεκτάσεως αρμοδιο¬ 
τήτων Νομάρχου επί θεμάτων αρμοδιότητος Υπουργείου Συγκοινω¬ 
νιών και Δημοσίων Έργων». 

6. Την Γ 28.709/5.10.72 εγκ. Γ39 διαταγή του Υπουργού Δημο¬ 
σίων Έργων «περί κωδικοποιήσεως εγκυκλίων διαδικασίας καθορισμού 
τροποποιήσεως ή επεκτάσεως χερσαίων ζωνών Λιμένων». 

7. Το ΦΕΚ 547 τεύχος Δ'/ΐ. 10.81 που δημοσιεύθηκαν οι οριο¬ 
γραμμές αιγιαλού - παραλίας στον οικισμό Ηλιων - Λ. Αιδηψού. 

8. Το τοπογραφικό διάγραμμα που θεώρησε η Δ/νση Τεχν. Υπηρε¬ 
σιών της Νομαρχίας Εύβοιας με κλίμακα 1:500 στις 23.1.84, στα 
οποία έχουν χαραχθεί τα όρια καθορισμού χερσαίας ζώνης στον οικισμό 
Ηλιων - Λ. Αιδηψού. 

9. Τις 21 και 22/83 πράξεις της Λιμενικής Επιτροπής Λ. Αιδηψού. 

10. Τις γνωμοδοτήσεις: 

α- του Υπουργείου Χ.Ο.Π. Δ/νση Γ1-Γ3 με το Α.Π.Γ 38273/ 
4445/22.5.85 

• β- του Υπουργείου Εμπορικής Ναυτιλίας Δ/νσης Οργάνωσης Λιμέ¬ 
νων με το Α.Π. 43546/3/694/24.4.84. 

γ- του Υπουργείου Δημ. Έργων Δ/νση ΒΜΙ/δ’ με το Α.Π. ΒΜΙδ/ 
728/2.3.1984 έγγραφό του 

δ- του Υπουργείου Εθνικής Άμυνας Γενικό Επιτελείο Ναυτικού Δ/ 
νση Α2 με το Φ.187.33/9/84/23 Αυγούστου 1984 και επειδή ο κα¬ 
θορισμός χερσαίας ζώνης κρίνεται αναγκαίος για να είναι δυνατή η 
εκτέλεση Λιμενικών Έργων (π.χ. για την εξυπηρέτηση των αλιευτικών 
σκαφών της περιοχής), αποφασίζουμε: 

Εγκρίνουμε τις 21 και 22/83 πράξεις του Λιμενικού Ταμείου Λ. Αι¬ 
δηψού που αφορούν τον καθορισμό της χερσαίας ζώνης στον οικισμό - 
ΗΛΙΑ Λ. ΑΙΔΗΨΟΥ Εύβοιας, όπως αυτή σημειώνεται με πράσινη 
γραμμή στο συνημμένο τοπογραφικό διάγραμμα. 

Αναλυτικώτερα η χερσαία ζώνη έχει ως εξής: 

Περικλείεται με πράσινη γραμμή από το σημείο Α μέχρι του σημείου 
Ο και την θάλασσα. 

Η γραμμή Α μέχρι Ο. 

Η ζώνη λιμένος (Λιμενική ζώνη) αρχίζει από το σημείο Α (ξηροπότα- 
μος) στο σημείο Β (χάλασμα ελαιοτριβείου Ιεράς Μονής) και από εκεί 
στο σημείο Γ (οικία Δημ. Βάγια), ακολουθεί προς βόρεια την οριο¬ 
γραμμή του αιγιαλού μέχρι σημείου Δ (οικία Αγγ. Αγαπητού) και εκεί- 
θεν ακολουθώντας πάλι την οριογραμμή του αιγιαλού μέχρι σημείο Ε. 
(οικία Κων. Βάγια). Συνεχίζει συμπίπτουσα με την οριογραμμή του αι- 
γιαλού μέχρι σημείο Ζ το οποίο συμπίπτει με το σταθερό σημείο (35) του 
χάρτου έως σημείο Η που ευρίσκεται όπισθεν του περιπτέρου Δημ. Βά¬ 
για το οποίο και περιλαμβάνει εντός αυτής. 

Από εκεί ακολουθεί την ευθεία που παρουσιάζουν τα υπάρχοντα δέν¬ 
δρα (μουργιές) μέχρι το σημείο Θ (μανδρότοιχος κληρον. Μητζέλου) 
που απέχει 2 ι Λ μέτρα από σταθερό σημείο (33) του χάρτου. 

Συναντά την οριογραμμή του αιγιαλού στο σημείο I που συμπίπτει με 
την 32 σταθερό σημείο του χάρτου. 

Συνεχίζει επί της οριογραμμής αιγιαλού μέχρι σημείου Κ που είναι το 
σταθερό σημείο του χάρτου (31), ακολουθεί την οριογραμμή του αιγια- 
λού μέχρι το σημείο Λ σταθερό σημείο του χάρτου (3θ) που βρίσκεται 
στο φράκτη οικίας Βασ. Τριάντη, ακολουθεί την οριογραμμή του αιγια- 
λού μέχρι το σημείο Μ που συμπίπτει με το σταθερό σημείο του χάρτου 


26 (οικία Ευαγγ. Κωνσταντίνου). 

Ακολουθώντας την οριογραμμή του αιγιαλού μέχρι του σημείου Ν 
που συμπίπτει με το σταθερό σημείο του χάρτου 24 (κτήμα Νικ. Φαρά- 
ντου) συνεχίζει συμπίπτουσα με την οριογραμμή του αιγιαλού μέχρι ση¬ 
μείο Ξ σταθερό σημείο χάρτου 23 (κτήμα ιδιοκτησίας Νικ. Κωνσταντί¬ 
νου) και ακολουθώντας την γραμμή του αιγιαλού τερματίζει στο σημείο 
Ο (κτήμα ιδιοκτησίας Αποστ. Κωνσταντίνου). 

Χαλκίδα, 28 Φεβρουάριου 1990 
Ο Νομάρχης 

ΑΘΑΝΑΣΙΟΣ ΜΠΟΥΡΑΣ 

Πρακτικό Υ αριθμ. 22/1983 
ΝΟΜΑΡΧΙΑ ΕΥΒΟΙΑΣ 
ΛΙΜΕΝΙΚΗ ΕΠΙΤΡΟΠΗ 
ΛΟΥΤΡΩΝ ΑΙΔΗΨΟΥ 

Περί καθορισμού ζώνης Λιμένος Λιμενική ζώνη στον οικισμό ΗΛΙΩΝ 
Δήμου Λ. Αιδηψού, Επαρχίας Ιστιαίας, Νομού Εύβοιας. 

Λ. Αιδηψού σήμερα την 20η του μηνός Απριλίου του έτους 1983 
ημέρα της εβδομάδος Τετάρτη και ώρα 17,30, η Λιμενική Επιτροπή Λ. 
Αιδηψού που έχει σχηματισθεί με τις αριθμ. Η 1174/23.4.82 και Η 
2973/4.6.82 αποφάσεις Νομαρχίας Εύβοιας και απαρτίζεται εκ των: 

1) Γεωργίου Στεργίου Προέδρου αυτής 

2) Αθανασίου Λιλάκου Αντ/δρος αυτής Λιμενάρχου. 

3) Αθανασίου Κεχαγιά Τελώνου μέλους αυτής. 

4) Χρήστου Φώτου επίσης μέλους αυτής. 

Ευρισκομένη δε σε απαρτία και έχουσα υπόψη της το αριθμ. 21/ 
1983 πρακτικό της που καθόριζε την σημερινή ημερομηνία (20.4.83) 
ως ημερομηνία μεταβάσεως στον οικισμό ΗΛΙΩΝ του Δήμου Λ. Αιδη¬ 
ψού, επαρχίας Ιστιαίας, του Νομού Εύβοιας, για τον καθορισμό σ’ αυτόν 
της Ζώνης Λιμένος (Λιμενικής Ζώνης), αφού η περιοχή του οικισμού 
ΗΛΙΩΝ είναι περιοχή αρμοδιότητος Λιμενικού Ταμείου Λ. Αιδηψού, 
μετέβη στον ευ λόγω οικισμό και επί παρουσία και του Προέδρου του οι¬ 
κισμού Νικολάου Σπανού, και έχοντας τα ηλεγμένα και θεωρημένα την 
7.10.1978 από την Δ/νση Τ.Υ.Ν. Εύβοιας τοπογραφικά - βυθομε- 
τρικά σχεδιαγράμματα της περιοχής, καθόρισε τα όρια της ζώνης Λιμέ¬ 
νος (Λιμενικής Ζώνης) τα οποία και ενέγραψε με πράσινη γραμμή στα 
προαναφερθέντα σχεδιαγράμματα, επί των οποίων υπήρχαν οι οριο¬ 
γραμμές αιγιαλού (με κόκκινο χρώμα) και παραλίας (με κίτρινο χρώμα) 
ως ακολούθως. 

Η Ζώνη Λιμένος (Λιμενική Ζώνη) αρχίζει από το σημείο Α (ξηροπό- 
ταμος) στο σημείο Β (χάλασμα ελαιοτριβείου Ιεράς Μονής) και από εκεί 
στο σημείο Γ (οικία Δημ. Βάγια), ακολουθεί προς βόρεια την οριο¬ 
γραμμή του αιγιαλού μέχρι σημείου Δ (οικία Αγγ. Αγαπητού) και εκεί- 
θεν ακολουθώντας πάλι την οριογραμμή του αιγιαλού μέχρι σημείο Ε. 
(οικία Κων. Βάγια). Συνεχίζει συμπίπτουσα με την οριογραμμή του αι- 
γιαλού μέχρι σημείο Ζ το οποίο συμπίπτει με το σταθερό σημεί (35) του 
χάρτου έως σημείο Η που ευρίσκεται όπισθεν του περιπτέρου Δημ. Βά¬ 
για το οποίο και περιλαμβάνει εντός αυτής. 

Από εκεί ακολουθεί την ευθεία που παρουσιάζουν τα υπάρχοντα δέν¬ 
δρα (μουργιές) μέχρι το σημείο Θ (μανδρότοιχος κληρον. Μητζέλου) 
που απέχει 2 ι Α μέτρα από σταθερό σημείο (33) του χάρτου. 

Ακολουθεί την οριογραμμή του αιγιαλού στο σημείο I που συμπίπτει 
με την 32 σταθερό σημείο του χάρτου. 

Συνεχίζει επί της οριογραμμής αιγιαλού μέχρι σημείου Κ που είναι το 
σταθερό σημείο του χάρτου (31), ακολουθεί την οριογραμμή του αιγια- 
λού μέχρι το σημείο Λ σταθερό σημείο του χάρτου (30) που βρίσκεται 
στο φράκτη οικίας Βασ. Τριάντη, ακολουθεί την οριογραμμή του αιγια- 
λού μέχρι το σημείο Μ που συμπίπτει με το σταθερό σημείο του χάρτου 
26 (οικία Ευαγγ. Κωνσταντίνου). 

Ακολουθώντας την οριογραμμή του αιγιαλού μέχρι του σημείου Ν 
που συμπίπτει με το σταθερό σημείο του χάρτου 24 (κτήμα Νικ. Φαρά- 
ντου) συνεχίζει συμπίπτουσα με την οριογραμμή του αιγιαλού μέχρι ση¬ 
μείο Ξ σταθερό σημείο χάρτου 23 (κτήμα ιδιοκτησίας Νικ. Κωνσταντί¬ 
νου) και ακολουθώντας την γραμμή του αιγιαλού τερματίζει στο σημείο 
Ο (κτήμα ιδιοκτησίας Αποστ. Κωνσταντίνου). 

Η Λιμενική Ζώνη (ζώνη Λιμένος) στον οικισμό ΗΛΙΩΝ καθορίσθη 
κατ’ αυτόν τον τρόπον ώστε αφ’ ενός μεν λόγω της μορφολογίας του 
εδάφους, και αφ’ ετέρου για να μη περιλάβη ιδιοκτησίες που θα επιβα¬ 
ρύνουν το Λιμενικό Ταμείο, ελήφθη υπ’ όψη για ανάγκες του λιμένος. 
Μετά τον καθορισμό της ζώνης λιμένος και την εγγραφή αυτής επί του 
λιμένος. Μετά τον καθορισμό της ζώνης λιμένος και την εγκραφή αυτής 

επί του χάρτου η Λιμενική Επιτροπή έχουσα υπόψη της τους Νόμους, 
τις Εγκυκλίους και συσκεψαμένη, αποφαίνεται: 

Εγκρίνει την καθορισθείσα ζώνη λιμένος (Λιμενική Ζώνη) στον οικι¬ 
σμό ΗΛΙΩΝ όπως αυτή ενεγράφη στα θεωρηθέντα την 7.10.78 σχε¬ 
διαγράμματα από την Δ/νση Τ.Υ.Ν. Εύβοιας εκποιηθέντα από τον το- 
γράφο μηχανικό Αναστ. Αναστασίου. 

Η Λιμενική Επιτροπή 

Ο Πρόεδρος 
Ο Γραμματέας 
(υπογραφές) 

Τα Μέλη 
(υπογραφές) 


Πρακτικό Τ αριθμ. 21/1983 
ΝΟΜΑΡΧΙΑ ΕΥΒΟΙΑΣ 
ΛΙΜΕΝΙΚΗ ΕΠΙΤΡΟΠΗ 
ΛΟΥΤΡΩΝ ΑΙΔΗΨΟΥ 

Λουτρά Αιδηψού σήμερα την 19η του μηνός Απριλίου του έτους 
1983 ημέρα της εβδομάδος Τρίτη και ώρα 18,30, η Λιμενική Επι¬ 
τροπή Λ. Αιδηψού που έχει σχηματισθεί με τις αριθμ. Η 1174/ 

23.4.82 και Η 2973/4.6.82 αποφάσεις Νομαρχίας Εύβοιας, συγκε¬ 
ντρώθηκε στο γραφείο της σε τακτική κατά μήνα συνεδρίαση. Στη συνε¬ 
δρίαση αυτή παρευρέθηκαν αφού ειδοποιήθηκαν με την αριθμ. 146/ 

18.4.83 πρόσκληση οι κάτωθι: 

1) Γεώργιος Στεργίου Πρόεδρον αυτής 

2) Αθανάσιος Λιλάκος Αντ/δρος αυτής Λιμενάρχην. 

3) Αθανάσιος Κεχαγιάς Τελώνης μέλος αυτής. 

4) Χρήστος Φώτου επίσης μέλος αυτής. 

Στη συνεδρίαση αυτή παρευρέθη ως Γραμματέας αυτής, νόμιμα κλη- 
τευθείας ο με 5ο Βαθμό Κλάδου ΜΕ1 μόνιμος υπάλληλος της Λιμενι¬ 
κής επιτροπής Λ. Αιδηψού Αντ. Χουλιαράκης. Αφού όλα τα μέλη της 
Επιτροπής είναι παρόντα ο Πρόεδρος αυτής εισάγει προς συζήτηση το 
θέμα που είναι γραμμένο στην πρόσκληση και αφορά: 

Να καθορισθεί ημερομηνία μεταβάσεως της Λιμενικής Επιτροπής 
στον οικισμό ΗΛΙΩΝ του Δήμου Λ. Αιδηψού περιοχή αρμοδιότητος 
Λιμενικού Ταμείου Λ. Αιδηψού για τον καθορισμό της ζώνης λιμένος 
(Λιμενική Ζώνη). 


Ο Πρόεδρος εξέθηκε τα εξής: 

Έχοντας υπόψη: 

1. Το 17 του Ν. 2344/40 «περί καθορισμού ζώνης λιμένος (Χερ¬ 
σαίας Ζώνης). 

2. Την αριθμ. Γ 28709/ΕΓΚ. Γ. 30/5.10.72 περί κωδικοποίησης 
εγκυκλίων περί διαδικασίας καθορισμού, τροποποιήσεως ή επεκτάσεως 
χερσαίων ζωνών λιμένων. 

3. Τις αριθμ. 43511/21/80/10.1.80 και 43511/15/583/81/ 
4.5.81 διαταγές του ΥΕΝ/ΔΟΛ περί ζώνης Λιμένος. 

4. Το ΦΕΚ 547/τ.Α'/1 -10.1981 στο οποίο δημοσιεύτηκαν ο «για¬ 
λός και παραλία στον οικισμό ΗΛΙΩΝ του Δήμου Λ. Αιδηψού Επαρχίας 
Ιστιαίας του Νομού Εύβοιας περιοχή αρμοδιότητας Λιμενικού Ταμείου, 
Λ. Αιδηψού. 

Αφού λοιπόν στον οικισμό ΗΛΙΩΝ έχουν κανονισθεί και υλοποιηθεί 
οι οριογραμμές αιγιαλού - παραλίας, πρέπει από την Λιμενική Επι¬ 
τροπή, σύμφωνα με την προαναφερθείσα αριθμ. Γ 28702/ΕΓΚ.30/72 
διαταγή Υπουργείου Δημ. Έργων να καθορισθεί και η Ζώνη Λιμένος 
(Χερσαία Ζώνη). 

Προς τούτο η Λιμενική Επιτροπή πρέπει να μεταβεί στον οικισμό 
ΗΛΙΩΝ για τον σκοπό αυτό, και παρακαλεί την Επιτροπή όπως καθορί¬ 
σει ημερομηνία μεταβάσεώς της στον οικισμό ΗΛΙΩΝ. 

Η Λιμενική Επιτροπή έχουσα υπόψη της τα προαναφερθέντα και 
μετά διαλογική συζήτηση, αποφασίζει: 

Καθορίζει ως ημερομηνία μεταβάσεώς της στον οικισμό ΗΛΙΩΝ για 
τον καθορισμό των ορίων της Χερσαίας Ζώνης την 20 Απριλίου του 
έτους 1983 ημέρα της εβδομάδος Τετάρτη και ώρα 17,30 ειδοποιούσα 
προς τούτο για να παρίσταται στον καθορισμό της Χερσαίας Ζώνης και 
τον πρόεδρο του οικισμού ΗΛΙΩΝ Νικόλαον Σπανόν. 

Το παρόν πρακτικό συντάχθηκε και υπογράφτηκε από τον Πρόεδρο 
τα μέλη και τον Γραμματέα της Λιμενικής Επιτροπής Λ. Αιδηψού, ως 
επίσης και από τον Πάρεδρο του οικισμού ΗΛΙΩΝ. 

Η Λιμενική Επιτροπή 

Ο Γ ραμματέας 
Ο Πρόεδρος' 

(υπογραφές) 

Τα Μέλη 
(υπογραφές) 

Αριθ. 356 (3) 

Ανάκληση απόφασης κήρυξης έκτασης 11,41819 στρεμμ. ως αναδα¬ 
σωτέας στη θέση «Εικονοστάσι» Κοινότητας Μονεμβασίας Ν. Λακω¬ 
νίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 38 παρ. 1, 41 παρ. 1 του Ν. 998/79 
«περί προστασίας των δασών και των δασικών εν γένει εκτάσεων της 
Χώρας». 

2. Την απόφασή μας αριθμ. 2233/30.12.85 «κήρυξη αναδασωτέας 
έκτασης 11,41819 στρεμμ. στη θέση «Εικονοατάση» περιφ. Κοιν. Μο¬ 
νεμβασίας Ν. Λακωνίας». 

3. Τις γενικές αρχές περί ανακλήσεων Διοικητικών πράξεων. 

4. Το έγγραφο του Δασαρχείου Μολάων αριθμ. 2651/19.8.83 σχε¬ 
τικά με το χαρακτηρισμό της ανωτέρω έκτασης καθώς και την από¬ 
φασή μας αριθμ. 1500/16.9.85 με την οποία ανακλήθηκε το έγγραφο 
του Δασαρχείου Μολάων 2651/83. 

5. Την από Φεβρουάριου 1990 αίτησή του Ιωάννου Αποστ. Γεωργο- 
πούλου, κατοίκου Αθηνών σχετικά με ανάκληση της απόφασής μας 
αριθμ. 2233/85. 

6. Το γεγονός ότι στην υπόψη έκταση έγινε «καθαρισμός αγροκτήμα¬ 
τος» σε ιδιωτική έκταση και όχι σε δασική από τον Ιωάννη Γεωργό- 
πουλο, κάτοικο Μονεμβασίας σύμφωνα με το έγγραφο του Δασαρχείου 
Μολάων αριθμ. 2651/1983 και οπωσδήποτε προ της αποφάσεώς μας 
αριθμ. 1500/1985 και συνεπώς δεν έλαβε χώρα καταστροφή της δασι¬ 
κής εκτάσεως ούτε δια παρανόμου υλοτομίας ούτε άλλης πως 

7. Το γεγονός ότι η απόφασή μας αριθμ.'2233/30.12.85 εκδόθηκε 
κατά πλάνη περί τα πράγματα και καθ’ υπέρβαση του Ν. 998 άρθρ. 38 
παρ. 1 και επομένως τυγχάνει πλημμελής και αναγκαία. 

8. Την σχετική εισήγηση της Δ/νσης Δασών, αποφασίζουμε: 

Ανακαλούμε την απόφασή μας αριθμ. 2233/30.12.1985 την οποία 

θεωρούμε ως μηδέποτε εκδοθείσα. 

Η απόφαση μας αυτή να δημοσιευθεί στην Εφημερίδα της Κυβερνή- 
σεως. 

Σπάρτη, 5 Μαρτίου 1990 

Ο Νομάρχης 

ΚΩΝ/ΝΟΣ ΒΙΛΛΙΩΤΗΣ 

-♦- . 

ΑΝΑΚΟΙΝΩΣΕΙΣ 

Αριθ. Φ.913.3/18/57/11151/5174/Σ.346/ (4) 

Γνωστοποίηση παρακατάθεσης αποζημίωσης για την απαλλοτρίωση 
έκτασης στη Νήσο Λήμνο Νομού Λέσβου. 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

Το Νομοθετικό Διάταγμα 797/71 «περί αναγκαστικών απαλλοτρι¬ 
ώσεων», γνωστοποιούμε: 

Σε όσους διεκδικούν δικαιώματα κυριότητας καθώς και στους τυχόν 
ενυποθήκους δανειστές και τρίτους γενικά διεκδικητές πάνω στην 
έκταση 17260 μ 2 που απαλλοτριώθηκε με την υπ’ αριθμόν πρωτ. Ε. 
11000/1706/9.9.86 κ.υ.α. (ΦΕΚ 863/1986 τ. Α’), για στρατιωτι¬ 
κές ανάγκες, στην περιοχή Ράχη της Κοινότητας Σαρδών της νήσου 
Λήμνου Νομού Λέσβου η αποζημίωση που καθόρισε το Μονομλές Πρω¬ 
τοδικείο Μυτιλήνης με την υπ’ αριθμόν 290/27.10.88 απόφασή του 
για τα ακίνητα και τα υπερκείμενα αυτών όπως φαίνονται στο με Α.Κ. 
1400/7.5.85 Κτηματολογικό Διάγραμμα και στον αντίστοιχο Κτημα- 
τολόγικό Πίνακα, που συντάχθηκε σύμφωνα με το άρθρο 2 του Ν.Δ. 
797/71 και θεωρήθηκε από τον Τχη (Γ) Εμμανουήλ Πιζάνια και θεω¬ 
ρήθηκε από τον Διοικητή της ΠΤΣ Ταξίαρχο Παναγιώτη Τέγο έχει κα¬ 
τατεθεί στο Ταμείο Παρακαταθηκών και Δανείων και έχει εκδοθεί το 
υπ’ αριθμόν 618/1.2.90 Γραμμάτιο Σύστασης Παρακαταθήκης συνο¬ 
λικού ποσού δραχμών διακοσίων πεντήκοντα οκτώ χιλιάδων εννεακο- 
σίων «258.900». 

Η αποζημίωση αυτή θα καταβληθεί στους κατά κατά το Νόμο δι¬ 
καιούχους. 


Η απόφαση αυτή να δημοσιευθεί στην Εφημερίδα της Κυβερνήσεως 
ΤΔ’», όπως προβλέπεται από το άρθρο 7 του Ν. Δ/τος 797/71, μέχρι 
26.4.90. 

Αθήνα, 4 Μαρτίου 1990 

Ο ΥΠΟΥΡΓΟΣ 

θ. ΝΤΕΓΙΑΝΝΗΣ 
. —»- 

Αριθ. Φ.43/10672 (5) 

Ειδοποίηση για παρακατάθεση αποζημίωσης από αναγκαστική απαλ¬ 
λοτρίωση ακινήτων στη Σικυώνα, Ν. Κορινθίας, για λόγους αρχαιο¬ 
λογικούς. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» ΦΕΚ 137/Α/26.7.85. 

2. Το αριθ. 941/15.10.77 (ΦΕΚ 320/Α/17.10.77) Προεδρικό 
Διάταγμα «περί Οργανισμού του Υπουργείου Πολιτισμού». 

3. Την αριθμ. Ο-Ε/Φ.09/32530/8.8.86 (ΦΕΚ 548/12.8.86/τ. 
Β’/απόφαση της Υπουργού Πολιτισμού για την μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή Υπουργού» 
στον Γ ενικό Γ ραμματέα στον Ειδικό Γ ραμματέα Διοικητικού Τομέα Πο¬ 
λιτιστικής Κληρονομιάς και στους Προϊσταμένους Διευθύνσεων Τμημά¬ 
των και Γραφείων της Κεντρικής Υπηρεσίας του ΥΠΠΟ. 

4. Τις διατάξεις των άρθρων 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» πληροφορούμε όσους: 

α) Έχουν δικαιώματα κυριότηταςή αλλα εμπράγματα δικαιώματα 
στα ακίνητα που απαλλοτριώθηκαν δυνάμει της αριθμ. Π. 2450/ 
1591/26.4.80 κ.υ.α. (ΦΕΚ 256/Δ/80) για αρχαιολογικούς σκοπούς 
στη Σικυώνα Ν. Κορινθίας. 

β) Έχουν εγγράψει υποθήκη ή έχουν επιβάλει κατάσχεση ή με οίιοιο- 
δήποτε τρόπο διεκδικούν το ακίνητο που απαλλοτριώθηκε ότι η αποζη¬ 
μίωση που καθόρισε το Μονομελές Πρωτοδικείο Κορίνθου με την από¬ 
φαση του αριθ. 392/88 για το ακίνητο και για τα υπερκείμενα αυτού 
όπως αυτά φαίνονται στο κτηματολογικό διάγραμμα που συνοδεύει την 
απόφαση απαλλοτρίωσης και· στο σχετικό κτηματολογικό πίνακα έχει 
κατατεθεί στο Ταμείο Παρακαταθηκών και Δανείων (Κεντρική Υπηρε¬ 
σία) και έχει εκδοθεί γραμμάτιο συστάσεως παρακαταθήκης αριθ. 640/ 
19.2.90 για 7.879.700 (επτά εκατομμύρια οκτακόσιες εβδομήντα εν¬ 
νέα χιλιάδες επτακόσιες δραχμές). 

γ) Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με το Νόμο. 

Η παρούσα ανακοίνωση να δημοσιευτεί στην Εφημερίδα της Κυβερ¬ 
νήσεως. 

Αθήνα, 20 Φεβρουάριου 1990 

Με εντολή Υπουργού 

Η Προϊσταμένη 
ΙΦΙΓ. ΠΑΝΑΓΟΠΟΥΛΟΥ 

- ♦ - 

Αριθ. Δ12α/φ. 19/0/31563 (6) 

Παρακατάθεση αποζημίωσης για ακίνητα που έχουν απαλλοτριωθεί με 
την κοινή απόφαση των Υπουργών Οικονομικών και ΠΕ.ΧΩ.ΔΕ. 
Π. 5639/2212/7.10.85 (ΦΕΚ 672/7.11.1985 τ. Δ\) για τη 
διάνοιξη της Εθνικής οδού Αθήνας - Λαμίας στο τμήμα Ασωπός - 
Διόδια, από τον ανισόπεδο κόμβο Οινοφύτων (χ.θ. 51+473) μέχρι 
τον ανισόπεδο κόμβο Οινόης (χ.θ. 57+680). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν. Δ/τος 797/1971 «για 
αναγκαστικές απαλλοτριώσεις» (Φ.Ε.Κ. 1/1.1.1971 τ. Δ’). 

2. Τις διατάξεις του Π. Δ/τος 69/8.2.1988 «για τον οργανισμό της 
Γενικής Γραμματείας Δημοσίων Έργων» (Φ.Ε.Κ. 28/16.2.88 (τ’.Α ). 

3. Τον πίνακα παρακατάθεσης των αποζημιώσεων κατά ιδιοκτησία 
με ημερομηνία 4 Δεκεμβρίου 1989 όπως έχει συνταχθεί σε εκτέλεση 
της απόφασης 7130/20.6.1989 του Εφετείου Αθηνών. 

4. Την εξουσιοδοτική απόφαση του Υπουργού ΠΕ.ΧΩ.ΔΕ. Δ 17α/ 
01/79/24.8.89 ΦΕΚ 666/6.9.89 τ. Β’, ειδοποιούμε τα πρόσωπα 
που έχουν ή αξιώνουν εμπράγματα δικαιώματα στα ακίνητα που έχουν 

απαλλοτριωθεί με την απόφαση που αναφέρεται στο θέμα ότι, η αποζη¬ 
μίωση των εκτάσεων και των επικειμένων τους, όπως σημειώνονται 
στα σχετικά κτηματολόγια, έχει κατατεθεί στο Ταμείο Παρακαταθη¬ 
κών και Δανείων Αθηνών με την έκδοσή του γραμματίου παρακαταθή¬ 
κης 656/1.3.1990 συνολικού ποσού 597.600 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 


βληθεί στα πρόσωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινήτων. 

Αθήνα, 7 Μαρτίου 1990 

Με εντολή Υπουργού 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



